
Light Art Museum

Kulcsszavak: plakátsorozat; fény; fekete-fehér
A műalkotásom koncepciójának tömör összefoglalása:
A Light Art Museum számára készített plakátsorozatomban célom az volt, hogy a fény dinamikus és organikus jellegét ábrázoljam, a hagyományos festészeti látásmódomat ötvözve a digitális tervezés eszközeivel. A Kisképzőn szerzett festészeti alapok és a digitális médiumok nyújtotta precizitás segítségével az Adobe Illustratorban hoztam létre a komplex vonalstruktúrákat, amelyek a fény mozgását és energiáját szimbolizálják. A fekete-fehér kontrasztot választottam, hogy kiemeljem a fény és árnyék közötti kapcsolatot.
A plakátsorozat elismerésben részesült, bekerült a 24. Országos Tervezőgrafikai Biennáléra.



